# Ungdomstur til det okkuperte Vestbredden 29.7. – 9.8.2017

# Program fra dag til dag

## Dag 1 lørdag 29.7.

Vi lander på Ben Gurion flyplass i Tel Aviv og kjører til St Michaels Guest House i Bethlehem hvor vi blir tatt imot av turoperatør og guide Baha Hilo fra ”To be there”: <http://tobe-there.com/en/> - vår samarbeidspartner setter tonen med en gang: det er viktig *å være der*!

## Dag 2 søndag 30.7.

Vi møter Baha til en tidlig frokost med orientering om programmet. Så tar vi en busstur i og rundt Bethlehem for å se den israelske Muren og israelske bosetter-koloniene som omringer denne palestinske byen. Etter lunsj blir det anledning til å besøke Fødselskirken, Church of Nativity, på Fredsplassen. Deretter møter vi Badil, en organisasjon som jobber for flyktningenes rettigheter - for å lære om hvor viktig retten til tilbakevendelse – the right of return - er for det palestinske folket og hvorfor det: etter snart 70 år eksisterer det store flyktningleire på Vestbredden, Gaza og i de arabiske landene! Palestinerne utgjør den største og eldste flyktningbefolkningen i verden. Les mer: [www.**badil**.org](http://www.badil.org)

Deretter besøker vi flyktningleiren Deihesha, hvor vi hvor vi møter unge aktivister fra leiren. Tilbake på gjestehuset har vi en oppsummering av inntrykkene på denne første dagen sammen med vår nye ledsager Baha.

## Dag 3 mandag 31.7.

Etter frokost reiser vi til Jerusalem som bare ligger en liten halvtime unna. Her kjører vi buss på høydene rundt Jerusalem og ser muren og de store (ulovlige) israelske bosetter-koloniene, som egentlig er store byer. Her ser vi også hvordan palestinske bydeler er isolert fra hverandre og omringet av muren.

Eter lunsj er det gåtur i gamlebyen i Jerusalem, der israelske kolonister okkuperer palestinske hus. Tilbake i Bethlehem får vi en oversikt, vi lærer om den geopolitiske situasjonen: den israelske koloniseringsplanen, om vann- og land ekspropriering av **Applied Research Institute Jerusalem (ARIJ)** Les mer: [www.arij.org](http://www.arij.org).

## Dag 4 tirsdag 1.8.

Etter frokost skal vi på en heldags dugnad; vi jobber sammen med en familie på jorda deres, hvor vi også er med og forbereder og spiser lunsj med dem fram til ettermiddagen, da vi returnerer til gjestehuset. Om kvelden skal vi til Alternative Information Center, en palestinsk-israelsk organisasjon og treffe Dr Ibrahim Nasser, en kunnskapsrik og erfaren mann som utfordrer oss på hva egentlig den ”israelsk-palestinske konflikten” handler om! Les mer: [www.**alternative**news.org](http://www.alternativenews.org)

## Dag 5 onsdag 2.8.

Etter frokost drar vi til den okkuperte gamlebyen i Hebron (ca 20 min unna), hvor de israelske bosetter/kolonistene har slått seg ned midt blant den lokale palestinske befolkningen – og okkupantene blir beskyttet av store styrker fra okkupasjonshæren.

Omvisning i gamlebyen og det tradisjonelle markedet, lunsj hjemme hos politisk aktivist Zleicka og hennes mor (hun lager en fantasisk lunsj til oss: maklobeh..) som bor med aggressive israelske bosetterkolonister på begge sider. Vi møter ungdommene i Youth Against Settlements (Se mer: [www.hyas.ps](http://www.hyas.ps)) som dokumenterer på sosiale medier drap og overgrep mot den palestinske befolkningen, veldig modige ungdommer! Vi går apartheidgata al Shuada som er forbudt for palestineren å bevege seg i. Deretter er vi inne i Ibrahimi moskeen, åstedet for massakren i 1994, der en israelsk, ekstremistisk bosetter og kaptein i den israelske hæren drepte 29 bedende palestinere.

Les mer om Hebron:: <http://www.infofada.no> under tema Hebron: ”*Hva er det med Hebron?”* Ligger også mange videoer på YouTube om Hebron. Viktig å være forberedt på forhand, mange sterke inntrykk og mye ny informasjon!

Så drar vi til høydene sør for Hebron og besøker Susyia beduinerlandsby. Les mer: www.rhr.org.il/eng/**save**-**susya** som i årevis har kjempet mot ødeleggelse og tvangsforflytting.

## Dag 6 torsdag 3.8

Denne morgen reiser vi til Bir Zeit Universitet, det eldste og mest ”politiske” universitet i Palestina og treffer studentaktivister i Right to Education Campaign. Her får vi høre om hvordan okkupasjonen hindrer høyre utdanning og jobbmuligheter. Les mer: <http://www.birzeit.edu/en/right2edu/>

Etter lunsj returnerer vi til i Ramallah for å møte Sahir Francis, direktøren i **Addameer Prisoner Support** [www.addameer.org](http://www.addameer.org) som forteller om situasjonen for de mer enn 5 000 politiske fangene i israelske fengsler, deriblant flere hundre barn, som er dømt i militærdomstolene, ofte lange fengselsstraffer for steinkasting..

Senere på ettermiddagen er vi på den legendariske PLO-lederen og landsfaderen Yassir Arafats Mausoleum og det nye Arafat museet, deretter like i nærheten: museet til nasjonalpoeten og politikeren Machmoud Darwish <http://www.darwishfoundation.org/>

Så sjekker vi inn på pensjonatet i Ramallah - og hvis noen orker - utforsker kveldslivet i denne moderne, palestinske byen..

## Dag 7 fredag 4.8

Her har vi en litt rolig morgen. Så reiser til en landsby på Vestbredden som har blitt fratatt halvparten av sitt jordbruksland til israelske bosetter-kolonier og muren. Vi møter aktivister og organisasjoner som jobber mot okkupasjonen og særlig mot muren.

Vi returnerer til Ramallah på ettermiddagen og kan igjen utforske byen på egen hand.

Dag 8 lørdag 5.8.

I dag går turen til Jeriko i Jordan dalen, verdens eldste sammenhengende bebodde by og også mest lavtliggende, 260 m under havoverflaten! Vi møter **Jordan Valley Solidarity Movement** (Les mer: [www.jordanvalleysolidarity.org](http://www.jordanvalleysolidarity.org) )og hører om den kritiske situasjonen i Område C som er under full israelsk militær kontroll, hvor den beduinske bondebefolkningen blir fratatt vannreserver og jorda og tvunget til å flytte.

Etter lunsj kan de som ønsker det få mulighet til å flyte litt i det salte Dødehavet før vi vender tilbake til Bethlehem.

## Dag 9 Søndag 6.8.

Nå er turen kommet til ’48 Palestina, området av det historiske Palestina som ble erobret av sionistene og så ble til staten Israel i 1948, da palestinerne ble fordrevet (3/4 av befolkningen).Vi drar til havnebyen **Haifa** som sammen med Jaffa var den viktigste havnebyen for den jødiske immigrasjonen til Palestina i 1930-40 årene - og i 1948 for fordrivingen av palestinerne sjøveien. Da ble bare 3 000 værende igjen av de 61 000 palestinske innbyggere. I dag har havne- og industribyen Haifa over en kvart million innbyggere, hvorav bare 9-10 prosent er den opprinnelige befolkningen - palestinere. Vi møter den palestinske ungdomsorganisasjonen Baladna (Se mer: [**www.momken.org/baladna**](http://www.momken.org/baladna)) og snakker med dem om hvordan det er å være palestinsk ungdom i Israel. Vi drar også ut av Haifa og besøker områder hvor det engang var palestinske byer og landsbyer som ble slettet med jorda. Les mer: [www.zochrot.org](http://www.zochrot.org)

Så vender vi tilbake til okkupert område/Vestbredden/Bethlehem.

## Dag 10 Mandag 7.8.

 Nå skal vi få brukt kroppen litt igjen! En arbeidsdag i solidaritet med lokalbefolkningen.

 Vi knytter vennskap og jobber sammen. Om kvelden møter vi Nurit Peled, en spennende israelsk dame som har utforsket hva som står i israelske skolebøker om palestinerne.. .

## Dag 11 Tirsdag 8.9

Etter frokost møter vi noen fra den palestinske boikottbevegelen BDS (Boycott/Divestment and Sanction campaign) som har blitt en effektiv internasjonal boikottkampanje - og diskuterer hva vi kan gjøre og hvordan i Norge og internasjonalt.

Etter lunsj har vi en oppsummering med vår mentor og guide Baha Hilo som har fulgt oss på store deler av turen.

Nå nærmer vi oss slutten på en opplevelsesrik reise. Vi får en “go native” opplevelse, vi skal ut i The Bethlehem Wilderness – (stein)ørkenområdet rett utenfor Bethlehem - og vandre litt. Turen avsluttes her ute i villmarken med et stemningsfullt måltid rundt bålet sammen med palestinske aktivister og venner av Baha. Etter denne opplevelsen vil alle tilbake!

Dag 12 Onsdag 9.9. Vi tar farvel med våre nye venner og reiser til flyplassen.